CELEX: 32009D0493
Language: hu
Date: 2009-02-25 00:00:00
Title: 2009/493/EK: A Bizottság határozata ( 2009. február 25. ) a TSE-vizsgálatokra, az elhullott állatokra és a vágóhídi hulladékokra nyújtott állami támogatásokkal kapcsolatos közösségi iránymutatások értelmében nyújtott állami támogatási programokról – A megfelelő intézkedéskre vonatkozó javaslatok Luxemburg általi el nem fogadásáról (C 13/04) (az értesítés a C(2009) 1089. számú dokumentummal történt)

27.6.2009   
            
            
               HU
            
            
               Az Európai Unió Hivatalos Lapja
            
            
               L 166/71
            
         
      A BIZOTTSÁG HATÁROZATA
   
   (2009. február 25.)
   a TSE-vizsgálatokra, az elhullott állatokra és a vágóhídi hulladékokra nyújtott állami támogatásokkal kapcsolatos közösségi iránymutatások értelmében nyújtott állami támogatási programokról – A megfelelő intézkedéskre vonatkozó javaslatok Luxemburg általi el nem fogadásáról (C 13/04)
   (az értesítés a C(2009) 1089. számú dokumentummal történt)
   (Csak a francia nyelvű szöveg hiteles.)
   (2009/493/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 88. cikke (2) bekezdésének első albekezdésére,
   miután az említett cikknek megfelelően felkérte az érdekelt feleket észrevételeik megtételére (1),
   mivel:
   1.   AZ ELJÁRÁS
   
   
               (1)
            
            
               A Bizottság 2002. november 27-én elfogadta a TSE-vizsgálatokra, az elhullott állatokra és a vágóhídi hulladékokra nyújtott állami támogatásokkal kapcsolatos iránymutatásokat (a továbbiakban „a TSE-iránymutatások”).
            
         
               (2)
            
            
               A Bizottság 2002. december 12-én kelt levelében (AGR 29701) felkérte a luxemburgi hatóságokat, hogy a TSE-iránymutatások IX. fejezetével összhangban, legkésőbb 2003. március 31-ig írásban erősítsék meg, hogy elfogadják a megfelelő intézkedésekre vonatkozó javaslatokat.
            
         
               (3)
            
            
               Mivel a luxemburgi hatóságok részéről nem érkezett válasz, a Bizottság 2003. április 23-án felszólítást küldött részükre (hiv.: AGR 011093). Miután a felszólításra nem érkezett válasz, a Bizottság 2003. július 9-én újabb felszólítást küldött ki, amelyben kérte, hogy az elfogadás legkésőbb 2003. július 30-ig erősítsék meg (hiv.: VI 017922).
            
         
               (4)
            
            
               A Luxemburgi Nagyhercegség mezőgazdasági, szőlészeti és borászati és vidékfejlesztési minisztere 2003. szeptember 26-án kelt levelében a TSE-iránymutatásokban (38. és 39. pont) szereplő szabályok alkalmazásától való eltérés iránti kérelmet nyújtott be annak érdekében, hogy a luxemburgi kormány 2003. december 31. után a vágóhídi hulladékok feldolgozásával kapcsolatos költségek 50 %-át finanszírozhassa.
            
         
               (5)
            
            
               2003. október 10-én kelt levelében (hiv.: VI\027340) a Bizottság jelezte a luxemburgi hatóságok felé, hogy a szabályok alkalmazásától való ilyenfajta eltérés nem lehetséges, mivel ez szembehelyezkedne azon, a TSE-iránymutatások által is követett célkitűzésekkel, melyek célja a harmonizálás, továbbá a verseny torzulásának kiküszöbölése.
            
         
               (6)
            
            
               Ugyanebben a levelében a Bizottság kiemelve azt a tényt, hogy a luxemburgi kormány nem tett időben eleget a TSE-iránymutatások IX. fejezete szerinti a megfelelő intézkedésekre vonatkozó javaslatok elfogadásáról való közlési kötelezettségének, utoljára felkérte a kormányt, hogy a levél kézhezvételét követő 10 napon belül írásban erősítse meg az elfogadást.
            
         
               (7)
            
            
               A luxemburgi hatóságokat arról is tájékoztatták, hogy a TSE-iránymutatások 53. pontjában előírtaknak megfelelően a Bizottság alkalmazza a 659/1999/EK tanácsi rendelet (2) 19. cikkének (2) bekezdését és elindítja az ebben a rendelkezésben előírt eljárást, amennyiben a luxemburgi hatóságok a levél kézhezvételétől számított 10 napon belül nem erősítik meg írásban az elfogadás tényét. A Bizottság nem kapott választ a luxemburgi hatóságok részéről.
            
         
               (8)
            
            
               A Bizottság 2004. március 19-én kelt levelében (SG (2004) D/201077) tájékoztatta Luxemburgot azon döntéséről, hogy a Szerződés 88. cikke (2) bekezdésének értelmében eljárást kezdeményez ellene, mivel elmulasztották a TSE-iránymutatások IX. fejezet által előírt, a megfelelő intézkedések elfogadására irányuló értesítési kötelezettségüket.
            
         
               (9)
            
            
               Az eljárás megindítására vonatkozó bizottsági határozatot az Európai Unió Hivatalos Lapjában
                   (3) közzétették. A Bizottság felkérte az érdekelteket, hogy ismertessék a kérdéses intézkedéssel kapcsolatos észrevételeiket.
            
         
               (10)
            
            
               A luxemburgi hatóságok 2004. március 30-én kelt levelükben válaszoltak. A Bizottság nem kapott észrevételt más érdekelt felektől.
            
         
               (11)
            
            
               A luxemburgi hatóságok 2006. augusztus 21-én kelt és 2006. augusztus 23-án nyilvántartásba vett levelükben megerősítették, hogy a TSE-iránymutatások betartásához nem volt szükséges a hatályos jogszabályok és egyéb szabályozások szövegének megváltoztatása.
            
         
               (12)
            
            
               A Bizottság 2006. október 20-i levelét követően a luxemburgi hatóságok 2006. november 23-án kelt és 2006. november 29-én nyilvántartásba vett levelükben megerősítették, hogy 2004. január 1-je óta minden, a TSE-iránymutatás alkalmazási körébe tartozó támogatási rendszer összhangban van az iránymutatásokkal.
            
         2.   LEÍRÁS
   
   2.1.   A jogi keret
   
   
               (13)
            
            
               A Szerződés 88. cikke (1) bekezdésének értelmében a Bizottság a tagállamokkal együttműködve folyamatosan vizsgálja a tagállamokban létező támogatási programokat. Javaslatot tesz a tagállamoknak a közös piac fokozatos fejlődése vagy működése által megkövetelt megfelelő intézkedések meghozatalára.
            
         
               (14)
            
            
               A Bizottság 2002. november 27-én elfogadta a TSE-iránymutatásokat. Ezek az iránymutatások a maguk idejében az állami támogatások tekintetében módosították a közösségi politikát ezekben a szektorokban és 2003. január 1-jétől az új állami támogatásokra is alkalmazandóak, ideértve a tagállamok által benyújtott értesítéseket, amelyekről a Bizottság még nem hozta meg döntését.
            
         
               (15)
            
            
               Az agrár- és erdészeti ágazatban 2007–2013 között nyújtott állami támogatásokról szóló közösségi iránymutatások (194) bekezdése c) pontjának megfelelően 2007. január 1-jétől a TSE-iránymutatásokat nem alkalmazzák, kivéve az agrár- és erdészeti ágazatban 2007–2013 között nyújtott állami támogatásokról szóló közösségi iránymutatások hatálybalépése előtt nyújtott jogellenes támogatások vonatkozásában.
            
         
               (16)
            
            
               A Bizottság 2002. december 12-ei levelében (hiv.: AGR 29701) hivatalosan átadta a TSE-iránymutatások szövegét a tagállamok részére. A rendelkezésekkel összhangban a Bizottság javasolta a tagállamoknak, hogy módosítsák az említett iránymutatások hatálya alá tartozó már meglévő állami támogatási rendszereiket az iránymutatásokkal történő összhangba hozataluk érdekében legkésőbb 2003. december 31-ig.
            
         
               (17)
            
            
               A tagállamokat felszólították arra is, hogy az említett irányelvek IX. fejezetével összhangban, legkésőbb 2003. március 31-ig írásban erősítsék meg a megfelelő intézkedésekre irányuló javaslatok elfogadását.
            
         
               (18)
            
            
               A TSE-iránymutatások 53. pontjának megfelően, amennyiben egy tagállam eddig az időpontig elmulasztotta írásban megerősíteni az elfogadás tényét, a Bizottság a 659/1999/EK rendelet 19. cikkének (2) bekezdését alkalmazza és – amennyiben szükséges – megindítja az ebben a rendelkezésben említett eljárást.
            
         2.2.   A vizsgálati eljárás megnyitásakor a Bizottság által felvetett érvek
   
   
               (19)
            
            
               A Bizottság elindította a Szerződés 88. cikkének (2) bekezdésében előírt eljárást, mivel a luxemburgi hatóságok az ismételt felszólítás ellenére sem tájékoztatták a TSE-vel kapcsolatos iránymutatásokkal összhangban a megfelelő intézkedések elfogadásáról.
            
         
               (20)
            
            
               Továbbá, figyelembe véve a luxemburgi hatóságok kifejezett kérését a TSE-iránymutatásokra vonatkozó szabályoktól való eltérésre (lásd a (4) preambulumbekezdést), a Bizottság kétségeket táplált az olyan esetleges támogatások összeegyeztethetőségével kapcsolatban, amelyeket az említett iránymutatásokkal ellentétesen Luxemburgban alkalmaznak.
            
         
               (21)
            
            
               Mindezeket figyelembe véve, valamint hogy lefolytathassa a kétségei eloszlatását lehetővé tevő vizsgálatokat, a Bizottság a következőket kérte a luxemburgi hatóságoktól a vizsgálati eljárás megindításakor:
               
                           a)
                        
                        
                           hozzák a Bizottság tudomására a még esetlegesen nyújtandó és a TSE-iránymutatások alkalmazási területéhez tartozó támogatások végrehajtásával kapcsolatos rendelkezéseket, különösen azoknak a hatályos jogszabályoknak és egyéb szabályozásoknak a szövegét, amelyek ilyen támogatásokat írnak elő;
                        
                     
                           b)
                        
                        
                           határozzák meg, hogy módosították-e, és ha igen, mely dátumtól a TSE-iránymutatások hatálya alá tartozó állami támogatásokat előíró létező támogatási rendszereiket annak érdekében, hogy azok megfeleljenek az említett iránymutatásoknak, és adott esetben;
                        
                     
                           c)
                        
                        
                           nyújtsanak pontos tájékoztatást arról, hogy az esetleges rendszereket vagy ad hoc támogatásokat milyen módon igazították hozzá a TSE-iránymutatásokhoz.
                        
                     
         3.   AZ ÉRDEKELT FELEK ÉSZREVÉTELEI
   
   
               (22)
            
            
               A luxemburgi hatóságok 2004. március 30-án kelt levelükben tájékoztatták a Bizottságot a TSE-iránymutatások elfogadásáról. A levélben arról is beszámoltak, hogy a már meglévő támogatási programok 2004. január 1-je óta összhangban vannak az említett iránymutatásokkal. A Bizottság 2004. október 26-án (4) közzétette az elfogadás tényét és tudomásul vette a luxemburgi hatóságok nyilatkozatát az említett támogatási programok összeférhetőségének tekintetében.
            
         
               (23)
            
            
               A luxemburgi hatóságok 2006. augusztus 21-én kelt és 2006. augusztus 23-án nyílvántartásba vett levelükben megerősítették, hogy hogy a TSE iránymutatások betartásához nem volt szükséges a hatályos jogszabályok és egyéb szabályozások szövegének megváltoztatása.
            
         
               (24)
            
            
               A luxemburgi hatóságok 2006. november 23-án kelt és 2006. november 29-én nyílvántartásba vett levelükben megerősítették, hogy 2004. január 1-je óta a TSE-iránymutatások hatálya alá tartozó támogatásokat előíró támogatási rendszereik megfelelnek az említett iránymutatásoknak.
            
         
               (25)
            
            
               Érdekelt harmadik felektől nem érkezett észrevétel a Bizottsághoz.
            
         4.   KÖVETKEZTETÉSEK
   
   
               (26)
            
            
               A Bizottság tudomásul vette a luxemburgi hatóságok 2004. március 30-án, 2006. augusztus 21-én és 2006. november 23-án kelt nyilatkozatait, amelyekben:
               
                           —
                        
                        
                           bejelentették a TSE-iránymutatások elfogadását,
                        
                     
                           —
                        
                        
                           biztosították a Bizottságot arról, hogy a hogy a TSE iránymutatások betartásához nem volt szükséges a hatályos jogszabályok és egyéb szabályozások szövegének megváltoztatása,
                        
                     
                           —
                        
                        
                           megerősítették, hogy a TSE-iránymutatások hatálya alá tartozó támogatásokat előíró támogatási rendszereik 2004. január 1-je óta megfelelnek az említett iránymutatásoknak.
                        
                     
         
               (27)
            
            
               Tekintettel a luxemburgi hatóságok nyilatkozataira és biztosítékaira, valamint figyelembe véve, hogy 2007. január 1-je óta a TSE-iránymutatások már nincsenek hatályban, a Bizottság úgy ítéli meg, hogy a hivatalos vizsgálati eljárás tárgytalanná vált és lezárható,
            
         ELFOGADTA EZT A HATÁROZATOT:
   1. cikk
   A TSE-vizsgálatokra, az elhullott állatokra és a vágóhídi hulladékokra nyújtott állami támogatásokkal kapcsolatos közösségi iránymutatások megfelelő intézkedéseire vonatkozó javaslatok elutasítása tekintetében a hivatalos vizsgálati eljárás megszűnik.
   2. cikk
   Ennek a határozatnak a Luxemburgi Nagyhercegség a címzettje.
   
      Kelt Brüsszelben, 2009. február 25-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL C 93., 2006.4.21., 10. o.
   
      (2)  HL L 83., 1999.3.27., 1. o.
   
      (3)  Lásd a 1. lábjegyzetet.
   
      (4)  A mezőgazdasági ágazat állami támogatására vonatkozó közösségi iránymutatások elfogadása (HL C 263., 2004.10.26., 8. o.)